
פסחים צח ע"ב



טקסט הדף





	והא קא מייתי קדשים לבית הפסול רבי שמעון לטעמיה דאמר מביאין קדשים לבית הפסול דתנן אשם שנתערב בשלמים רבי שמעון אומר ישחטו בצפון ויאכלו כחומר שבהן אמרו לו אין מביאין קדשים לבית הפסול ורבנן היכי עבדינן אמר רבא נמתין לו עד שיוממו ויביא בהמה שמינה ולימא כל היכא דאיתיה לפסח תחול עליה דהאי ואכיל להו בתורת בכור בעל מום:


	מתני' חבורה שאבד פסחה ואמרו לאחד צא ובקש ושחוט עלינו והלך ומצא ושחט והם לקחו ושחטו אם שלו נשחט ראשון הוא אוכל משלו והם אוכלין עמו משלו ואם שלהן נשחט ראשון הם אוכלין משלהן והוא אוכל משלו ואם אינו ידוע איזה מהן נשחט ראשון או ששחטו שניהם כאחד הוא אוכל משלו והם אינם אוכלין עמו ושלהן יצא לבית השריפה ופטורין מלעשות פסח שני אמר להן אם אחרתי צאו ושחטו עלי הלך ומצא ושחט והן לקחו ושחטו אם שלהן נשחט ראשון הן אוכלין משלהן והוא אוכל עמהן ואם שלו נשחט ראשון הוא אוכל משלו והן אוכלין משלהם ואם אינו ידוע איזה מהן נשחט ראשון או ששחטו שניהם כאחד הן אוכלין משלהן והוא אינו אוכל עמהן ושלו יצא לבית השריפה ופטור מלעשות פסח שני אמר להן ואמרו לו אוכלין כולן מן הראשון ואם אין ידוע איזה מהן נשחט ראשון שניהן יוצאין לבית השריפה לא אמר להן ולא אמרו לו אין אחראין זה לזה שתי חבורות שנתערבו פסחיהן אלו מושכין להן אחד ואלו מושכין להן אחד אחד מאלו בא לו אצל אלו ואחד מאלו בא לו אצל אלו וכך הם אומרים אם שלנו הוא הפסח הזה ידיך משוכות משלך ונמנית על שלנו ואם שלך הוא הפסח הזה ידינו משוכות משלנו ונמנינו על שלך וכן חמש חבורות של חמשה חמשה ושל עשרה עשרה מושכין להן אחד מכל חבורה וחבורה וכן הם אומרים שנים שנתערבו פסחיהן זה מושך לו אחד וזה מושך לו אחד זה ממנה עמו אחד מן השוק וזה ממנה עמו אחד מן השוק זה בא אצל זה וזה בא אצל זה וכך הם אומרים אם שלי הוא פסח זה ידיך משוכות משלך ונמנית על שלי ואם שלך הוא פסח זה ידי משוכות משלי ונמניתי על שלך:


	גמ' תנו רבנן אמר להן ואמרו לו אוכל מן הראשון לא אמר להן ולא אמרו לו אינן אחראין זה לזה





רש"י





	והא קא מייתי קדשים לבית הפסול. לר''ש קא פריך דממעט בזמן אכילת הבשר ושורפו לנותר עד בקר שלא כדין משום ספק פסח והל''ל ירעו שדין הבכור לשני ימים ולילה אחד: מביאין קדשים לבית הפסול. למעט בזמן אכילתן מוטב מלנתקן לרעייה: ישחטו בצפון. כחומר אשם ולא כשלמים בכל מקום ויאכלו כחומר שבהן כתורת האשם לזכרי כהונה ליום ולילה לפנים מן הקלעים: לבית הפסול. שממעט בזמן אכילת השלמים אלא ירעו: ורבנן. דאמרי אין מביאין היכי עבדינן לפסח שנתערב בבכורות בשלמא גבי אשם שנתערב בשלמים או פסח שנתערב בעולה ואשם איכא למימר ירעו וימכרו ויביא בדמיהן אותן קרבנות כדאמרן לעיל אבל בכור נאמר בו לא תפדה ואין לו פדיון ואינו תופס את דמיו ואינו יוצא מקדושתו לחול על המעות אלא נאכל במומו לכהן ופסח בר פדיון הוא ואינו נאכל בלא פדיון: ממתין עד שיוממו ויביא בהמה שמינה. ביפה שבהן: ונימא כל היכא דאיתיה לפסח תיחול. קדושתיה אהנך מעות ומייתי בהנך מעות שלמים כדין מותר הפסח: ואכיל להו. לכל התערובת: בתורת בכור בעל מום. ואיזו היא תורתו אין נשחט באטליז ואין נמכר באטליז ואין נשקל בליטרא ואם היה מכיר בפסח שנפדה היה שוחטו ומוכרו באטליז אם ירצה: מתני' צא ובקש. את האבוד ושחוט עלינו: אם שלו נשחט ראשון. הואיל והם אמרו לו שחוט עלינו על שלו הם נמנין ושוב אין יכולין להימנות על שלהן ושלהן ישרף דפסח בלא בעלים הוא ואוכלין כולן משלו: ואם שלהן נשחט ראשון הוא אוכל משלו. שהרי לא נמנה על שלהן והם אוכלין משלהן שהרי חזרו בהן מן האבוד ומשכו ידיהן ממנו: והן אינן אוכלין עמו. שמא שלהן נשחט ראשון ונמשכו מזה: ושלהן יצא לבית השריפה. שמא שלו נשחט ראשון ואין נמנים על השני: ופטורין מפסח שני. דממה נפשך בראשון נימנו ואכילה לא מעכבא: אמר להם אם איחרתי שחטו עלי. יחיד שהלך לבקשו ואמר לבני חבורה אם איחרתי שחטו עלי והמנוני עמכם והן לא אמרו שחוט עלינו: הוא אוכל עמהן. ושלו ישרף דכיון שהמנוהו על שלהן הרי נמשך מן הראשון וחזר בו משליחותו: ושלו יצא לבית השריפה. שמא שלהן נשחט ראשון ונמשך משלו שהרי עשאן שלוחין: ופטור מפסח שני. ממה נפשך בראשון יצא: אמר להם. שחטו עלי אם איחרתי ואמרו לו בקש ושחוט עלינו יאכלו כולן מן הראשון דהם שלוחיו והוא שלוחם: ואם אין ידוע איזהו נשחט ראשון. ישרפו שניהם ופטורין מפסח שני: אינן אחראין זה לזה. אין אחריות וטענה זה על זה ואין זה וזה חוששין איזו נשחט ראשון אלא הן אוכלים משלהם והוא אוכל משלו: אלו מושכין להם אחד. מן הפסחים ואלו מושכין אחד: אחד. מבני חבורה זו בא לו אצל חבורה זו ואחד מזו בא לו אצל זו: וכן הם אומרים. לאותו יחיד הבא אצלן: אם שלנו הוא פסח זה. שמשכנו אלינו ויפה ביררנו את שלנו משוך ידיך משלך והימנה עמנו על שלנו ואם שלך הוא פסח זה הרי אתה עליו וידינו משוכות משלנו ויהא לבני חבורה האחרת ונמנינו על זה שלך נמצא אם החליפו הרי זה הומשכו כל חבורה וחבורה משלהן ונמנו על אותו שביררו וכן בני חבורה השניה אומרים ליחיד הבא אצלן ועל כרחינו צריך אחד מאלו לבוא אצל אלו ולימנות עמהן ולא אמרינן ימשכו אלו משלהן בכל מקום שהוא ואלו משלהן ויחזרו וימנו אלו על האחד ואלו על האחד משום דאמרינן בברייתא בגמ' בין לרבי יהודה בין לר' יוסי אסור לימשך כל בני חבורה מן הפסח להניחו בלא בעלים ועכשיו כשהאחד מבני החבורה זו בא אצל החבורה האחרת ממה נפשך אין כאן פסח בלא בעלים אם יפה ביררו הרי כל חבורתו עליו חוץ מן האחד שפירש מהן ומשך ידו ואם הם החליפו הרי הלך אחד מהם עם חבורה האחרת וכשמשכו הנותרים את ידיהן ממנו נשאר הוא עליו: וכן חמש חבורות של חמש חמש. בני אדם שנתערבו פסחיהם כל חבורה וחבורה מושכים להם א' מן הפסחים וחמש אנשים שבכל חבורה וחבורה מתחלקין לחמשה פסחים שאם החליפו לא יהא כאן פסח שלא יהא אחד מבעליו הראשונים עליו: וכן הם אומרים. כשנעשו עתה חבורות חדשים אומרים הארבעה לאחד אם שלך הוא פסח זה ידי ארבעתינו משוכין מארבעה פסחינו בכל מקום שהן ונימנינו עמך וכך הן חוזרין ואומרים לשני וכן הארבעה לכל א' שבחבורה וכן כל חבורה וחבורה: שנתערבו פסחיהן. ראובן ושמעון שנתערבו פסחיהן ראובן מושך לו אחד ושמעון מושך לו אחד ראובן הולך וממנה עמו את לוי מן השוק ואומר כל מקום שהוא פסח שלי הרי אתה נמנה עליו שמעון ממנה עמו את יהודה מן השוק דעכשיו יהו שנים על כל אחד כל מקום שהוא: זה בא אצל זה. ראובן בא לו אצל פסח שמשך לו שמעון ושמעון בא לו אצל פסח שמשך לו ראובן וכן אומר ראובן ליהודה הנשאר על פסח שבירר לו שמעון אם שלך הוא פסח זה שיפה בירר לו שמעון תחלה הרי ידי משוכות משלי והריני נמנה עמך על זה ואם שלי הוא פסח זה שלא כיווננו לברר תחלה יפה ואין זה פסח שנימנית עליו עם שמעון הרי ידיך משוכות משלך והמנה על זה ולכך הוצרך כל אחד להמנות אחד מן השוק שאם באו להתנות כשהן יחידין ולומר אם שלי הוא פסח זה ושלך שלך הרי יפה ביררנו ואם לאו הריני מושך משלי ונמנה על שלך נמצא כשהוא נמשך משלו הרי הוא מניח פסחו כמות שהוא כלומר בלא בעלים שעדיין לא נמנה אחר עליו ואפי' לר' יוסי לית ליה והא ליכא למימר שימנה כל א' על של חבירו קודם שימשך משלו דהנמנה על שני פסחים אין זה מנין: גמ' 





תוספות





	אין פירוש לקטע זה





רבינו חננאל

מתני' הפסח שנתערב בזבחים ירעו עד שיסתאבו וימכרו ויביא בדמי היפה שבהן ממין זה כו' עד שנתערב בבכורות רבי שמעון אומר אם חבורת כהנים יאכלו ואקשי' והא קא מייתי קדשים לבית הפסול שדין הבכור להאכל שני ימים ולילה אחד כדתנן בפ' איזהו מקומן של זבחים והפסח אינו נאכל אלא בלילה ומותר הפסח נמי אינו נאכל אלא ליום ולילה כמו שאמרנו בפרק שקודם זה וכיון שאתה אוכל הבכור בקדושת פסח אתה גורם לו להפסל הנותר בבקר כדין הפסח והוא כשר עדיין עד יום ג' וזהו וכי מביאין קדשים כי האי גוונא לבית הפסול דתנן בזבחים פ"ח אשם שנתערב בשלמים רבי שמעון אומר שניהם ישחטו בצפון ויאכל כחמור שבהן אמר לו אין מביאין קדשים לבית הפסול אלא לרבנן היכי לעביד אמר רבא ממתין להם עד שיוממו ומביא בהמה שמינה ואומר כל היכי דאיתיה לפסח תחול קדושתיה עליה דהאי ואכיל להו להנך בתורת בכור:




מתני' חבורה שאבדה פסחה ואמרו לאחד צא ובקש עלינו כו'.





המאירי

לענין אשם בשלמים וכן כל שנתערב מין בשאינו מינו לא יקרבו אפילו כחמור שבהם שאין מביאין קדשים לבית הפסול וכשם שאין ממעטין בזמן אכילתן כך אין ממעטין באוכליהן ולא במקום אכילתם אלא כיצד יעשה ירעה הכל עד שיפול בו מום וימכר כל אחד לבדו ויביא בדמי היפה שבהם ממין זה ובדמי היפה שבהם ממין האחר ויפסיד המותר מביתו על הדרך שביארנו:



זהו ביאור המשנה ופסק שלה ולא נתחדש עליה בגמרא דבר שלא ביארנוהו:



המשנה השביעית והכוונה בה בענין החלק הששי ג"כ והוא שאמר חבורה שאבד פסחה אמרו לאחד צא ובקש ושחוט עלינו הלך ומצא ושחט והם לקחו ושחטו אם שלו נשחט ראשון הוא אוכל משלו והן אוכלין עמו ואם שלהן נשחט ראשון הן אוכלין משלהן והוא אוכל משלו אין ידוע איזה מהן נשחט ראשון או ששחטו שניהם כאחת הוא אוכל משלו והם אינם אוכלין עמו ושלהן יוצא לבית השריפה ופטורין מלעשות פסח שני אמר להם אם אחרתי שחטו עלי הלך ומצא ושחט והם לקחו ושחטו אם שלהן נשחט ראשון הן אוכלין משלהן והוא אוכל עמהן אם שלו נשחט ראשון הוא אוכל משלו והן אוכלין משלהן אין ידוע אי זה מהן נשחט ראשון או ששחטו שניהם כאחת הם אוכלין משלהם והוא אינו אוכל עמהן ושלו יוצא לבית השריפה ופטור מלעשות פסח שני אמר להם ואמרו לו אוכלין מן הראשון לא אמר להן ולא אמרו לו אינן אחראין זה לזה אמר הר"ם כל זה מבואר ואמרם לא אמר להם ולא אמרו לו רוצה בו שלא פירש דברו ולא פרשוהו בפירוש שישחוט בעבורם וגם הוא לא הרשה אותם בפי' אע"פ שהיו שם מעשים ורמזים מורים על סמיכת קצתם אל קצתם:



אמר המאירי חבורה שאבד פסחה ואמרו לאחד צא ובקש ושחוט עלינו והלך ומצא ושחט לשם עצמו ולשם כל החבורה ומצד שהיה לבם נוקפם לקחו שאר החבורה פסח אחר ושחטוהו אם שלו נשחט ראשון הוא אוכל ממנו וכל החבורה עמו שמאחר שאמרו לו שחוט עלינו כלם נמנו עליו ושוב אין יכולין לימנות על האחר שהרי משנשחט אין מושכין ידיהן והשני ישרף כדין פסח בלא בעלים ואם שלהם נשחט ראשון הוא אוכל משלו שהרי לא נמנה על שלהם והם אוכלין משלהם שהרי חזרו בהם קודם שנשחט ונמנו על זה ואם אין ידוע איזו מהם נשחט ראשון או שנשחטו שניהם כאחד הוא אוכל בשלו שהרי לא נמנה על שלהם והם אינם אוכלים משלו שמא שלהם נשחט ראשון ונמשכו מזה וכן אין אוכלין משלהם שמא של זה נשחט ראשון ונמצא שאין אוכלין לא משלו ולא משלהם ושלהם יוצא לבית השרפה ופטורים מלעשות פסח שני שהרי מ"מ נמנו על איזה מהם ואכילה לא מעכבה:



אמר להם זה שהלך לבקש את הפסח אם אחרתי כלומר אם תראו שאני מתאחר שחטו עלי גם כן שאמנה עמכם בשלכם כלומר שלא שלחוהו הם אלא הוא הולך מעצמו והתנה עמהם שאם יהו שוחטין בשבילם ימנו אותו עמהם ג"כ והלך הוא ומצא ושחט ואף הם לקחו ושחטו אם שלהם נשחט ראשון הם אוכלין משלהם שהרי סלקו עצמם מן האבוד והוא אוכל עמהם שהרי נמנה עמהם ומשנשחט אין יכול להסתלק הימנו ושלו יוצא לבית השריפה ואם שלו נשחט ראשון הוא אוכל משלו שהרי סלק עצמו משלהם [והם אוכלין משלהן] שהרי לא עשאוהו שלוחם וכבר נסתלקו בזמנו ממנו ואם אין ידוע איזה מהם נשחט ראשון או ששחטו שניהם כאחד הם אוכלין משלהם שהרי לא עשאוהו שלוחם כלל והוא אינו אוכל עמהם שמא לא נשחט ראשון ונמצא מנוי בשלהם ונמצא את שלו יוצא לבית השריפה ופטור מפסח שני שהרי מ"מ באיזה מהם הוא מנוי ואכילה אינה מעכבת:



אמר להם ואמרו לו כלומר שעשאוהו שליח לבקשו ולשחוט עליהם ואף הוא אמר להם שמא יתאחר וישחטו הם שיהו מונין אותו ג"כ עמהם יאכלו כולם מאותו שנשחט ראשון שהרי הוא שליח שלהם והם שלוחים שלו והאחרון יוצא לבית השריפה שהרי יש כאן אחד שאינו ראוי ואם אין ידוע או שנשחטו כאחד ישרפו שניהם ופטורין מלעשות פסח שני שהרי מ"מ א"א לצמצם ואחד מהם נשחט תחלה ויצאו בו שאין אכילה מעכבת:



לא אמר להם ולא אמרו לו אלא שזה הלך מעצמו בלא שליחותן והרי הם מסולקים ממנו מאליהם והלך הוא ושחט ואלו הלכו ושחטו אינן אחראין זה על זה ואין חוששין איזה נשחט ראשון אלא זה אוכל משלו אע"פ שהאחר נשחט ראשון ואלו אוכלין משלהם אע"פ שהאחר נשחט ראשון ואפילו היה בלבם או עשו דברים שהאמתלא שבהם מוכחת שכך היה בלבם הואיל ומ"מ לא התנו זה עם זה כלום מכאן אמרו יפה שתיקה לחכמים קו"ח לטפשים:



זהו ביאור המשנה וכלה על הדרך שבארנוה הלכה פסוקה היא ולא נתחדש עליה בגמ' דבר:



המשנה השמינית והכונה בה בענין החלק הששי ג"כ והוא שאמר שתי חבורות שנתערבו פסחיהן אלו מושכין להם אחד ואלו מושכין להם אחד אחד מאלו בא לו אצל אלו ואחד מאלו בא לו אצל אלו וכך הם אומרים אם שלנו הוא הפסח הזה ידיך משוכות משלך ונמנית על שלנו ואם שלך הוא הפסח הזה ידינו משוכות משלנו ונמנינו על שלך וכן חמש חבורות של חמשה חמשה ושל עשרה עשרה נמשכין להן אחד מכל חבורה וחבורה וכך הם אומרים אמר הר"ם ברור הוא כי זה התערובת לא נפל אלא קודם ששחט הפסח שנים שנתערבו פסחיהם זה מושך לו אחד וזה מושך לו אחד זה ממנה עמו אחר מן השוק וזה ממנה עמו אחד מן השוק זה בא אצל זה וזה בא אצל זה וכך הוא אומר אם שלי הוא הפסח הזה ידיך משוכות משלך ונמניתה על שלי ואם שלך הוא הפסח הזה ידי משוכות משלי ונמניתי על שלך וכמו כן יאמר השני לחבירו והדבר כלו מבואר:



אמר המאירי שתי חבורות שנתערבו פסחיהם פי' קודם שנשחטו שעדיין כל אחת יכולה לימשך משלו אלו וכו' פי' בני חבורה זו מושכים להם אחד מן הטלאים ובני חבורה האחרת לוקחים את האחר ואח"כ בא לו אחד מחבורה זו לחבורה האחרת ואחד מן האחרת בא לו אצל זו ובני חבורה אומרים לזה שבא אצלם אם פסח זה שמשכנו אצלינו הוא שלנו ויפה ביררנו משוך ידך משלך והמנה עמנו ואם שלך הוא יהו ידינו משוכות משלנו ויהא לבני החבורה האחרת והרי אנו נמנים בזו עמך וכן בני החבורה האחרת אומרין לאחר הבא אצלם ונמצא שאם החליפו בברירתם הרי נמשכו כל חבורה וחבורה משלהם ונמנו על אותו שביררו וזה שהוצרכנו לביאת אחד מחבורה זו לחבורה האחרת ולא הספיק שיהו כל בני החבורה מושכין יד משלהם לגמרי בכל מקום שהוא וכן חבורה האחרת ואח"כ ימשוך כל חבורה מהן אחד מן הפסחים וימנו עליו לכתחילה מפני שאסור להיות כל החבורה מושכת יד מן הפסח ולהניחו בלא בעלים וכמו שאמרו ואם ימעט הבית מהיות משה מלמד שמתמעטים והולכים כל זמן שהטלה חי ובלבד שיהא אחד מבני החבורה קיים ר"ל שיהא אחד מהם נשאר עליו שלא משך ידו ממנו אבל עכשיו אם יפה בררו הרי כל בני חבורתו עליו חוץ מאחד ואם החליפו הרי יש אחד עם הפסח וכשמשכו האחרים את ידיהם נשאר הוא עליו:



וכן חמש חבורות של חמשה חמשה בני אדם או של עשרה עשרה וה"ה לפחות ויתר שנתערבו פסחיהם כל חבורה וחבורה מושכת אחד מן הפסחים ואחד יוצא מכל חבורה בא לו אצל האחרת ונמצאו בכל טלה ארבעה מחבורה הנמנית עליו ביחדה בברירה זו השניה ואחד משאר החבורות עמהם ואומרין הארבעה לאותו אחד אם שלנו הוא פסח זה ונזדמנה לנו ברירתנו כהוגן סלק ידך מאותו שנמנית עמו הן בברירה ראשונה הן בשניה והמנו עמנו ואם שלך היה עם חבורתך הרי אנו מסלקין עצמינו מאותו שנמנינו עליו תחלה ונמנין עמך בזה ואם שמא לא היה זה לא מחבורתם ולא מחבורתו מ"מ כבר נסתלקו הארבעה תחלה ואח"כ הוא ונמנה על זה וכן כל אחד מן החמשה ודקדקו בגמ' שאם היו ארבע חבורות של חמשה ואחת מארבעה אע"פ שהיו ממנים אחד מן השוק עמה אין תקנה בכך שהרי מ"מ נשאר בלא אחד מבעלים הראשונים שהרי בזה לא דיים באחד מכל חבורה שהרי זו של ארבעה שמא של חמשה היא והם צריכים למשוך ידיהם כל הארבעה שבאותה חבורה וישאר הטלה בלא בעלים ואע"פ שלדעת ר' יוסי דיו שלא יניחוהו בלא בעלים כגון שיביאו אחד מן השוק קודם שיסלקו כלם את ידיהם ממנו אע"פ שאינו מן החבורה הראשונה מ"מ הלכה כר' יהודה שמזקיק להיותו מן החבורה הראשונה כמו שביארנו:



שנים שנתערבו פסחיהם כלומר שכל אחד הפריש פסח לעצמו בלא חבורה ונתערבו זה מושך לו אחד וזה מושך לו אחד וכל אחד מהם הולך וממנה עמו אחד שבשוק ואומר לו כל מקום שהוא פסח שלי הרי אתה נמנה עליו ונמצאו עכשיו שנים בכל פסח שהם שתי חבורות ואח"כ יבא אחד מאלו אצל אלו ואחד מאלו אצל אלו ואומרין זה לזה אם פסח זה שלי ידיך משוכות משלך ותמנה על שלי ואם שלך הוא ידי משוכות משלי ואמנה על שלך ואי אפשר לומר כן בלא מנוי אחר מן השוק שאם כן נמצא כל אחד מניח את הפסח כמו שהוא ר"ל בלא בעלים וא"ת ואף בזו מה הועלנו שהרי לר' יהודא שהלכה כמותו מ"מ צריך שישאר עליו אחד מן החבורה ואין מנוי אחר שבשוק כלום וא"ת שאותם הבאים מן השוק הם שבאים זה אצל זה הא מתני' סתם נאמרה ולא עוד אלא שהלשון מוכיח שהשנים הראשונים צריכין לבא זה אצל זה וכמו שאמר אם שלי הוא וכו' ואין לשון זה נופל אלא על אותם המנוים עליו מתחלה תירצו בגמ' שמאחר שר' יהודה סובר שאין שוחטין את הפסח על היחיד אף מתחלתו הוא עומד לכך ר"ל למנות אחר עליו והרי זה הבא מן השוק כאילו הוא אחד מבני חבורה ראשונה:



זהו ביאור המשנה ופסק שלה ולא נתחדש עליה בגמרא דבר שלא ביארנוהו:



ונשלם הפרק ונשלמה המסכת תהלה לאל:



ומהנה נשלם מה שנראה לנו לכללו בענין מסכת פסח שני תהלה לאל יבא אחריו מה שיראה לנו לכללו במסכת שקלים בעזרת הצור ובישועתו אא"ס:





תוספות רי"ד (מהדורה תליתאה)

שנים שנתערבו פסחיהן כו' פי' בשאר כל הקרבנות תנן בפ' התערובת קדשים בקדשים מין במינו זה יקרב לשם מי שהוא וזה יקרב לשם מי שהוא אבל בפסח אינו יכול לעות כך דאין הפסח נאכל אלא למנויו ואין שניהן יכולין לאכול מהן דשמא יאכל כל אחד מפסח שאינו שלו וכיון שאינן יכולין לאכול הו"ל פסח נשחט שלא לאוכליו ופוסל והלכך כל אחד ואחד ממנה עמו אחד מן השוק כו':





מהרש"א - חידושי הלכות

בפרש"י בד"ה אם שלו כו' על שלו הם נמנין ושוב אין כו' כצ"ל:


בד"ה ושלהן יוצא לבית השריפה שמא שלו נשחט ראשון כו' עכ"ל בשנשחטו כאחד נמי איכא למימר האי טעמא דא"א לצמצם ושמא שלו נשחט ראשון ותדע דאם נימא דאפשר לצמצם שנשחטו כאחד היאך יוצאין בפסח זה והרי אין נמנין על שני פסחים כאחד ודו"ק:


תוספות בד"ה ופטורין כו' שכח לפני זריקה חייבין כו' עכ"ל היינו הך דתני בפ' האשה שכח רבו מה אמר לו אם גדי אם טלה דקאמר אביי עליה שכח לפני זריקה חייבין לעשות פסח שני דכי אזדריק לא חזי לאכילה [*] ויש לעיין בזה אמאי לא דמי הך לדהכא דה"נ הכא דכי אזדריק לא חזי לאכילה ודו"ק:





רש"ש

גמרא ויביא בהמה שמינה כו'. משמע דמביא בהמה לא מעות וכ"כ הרמב"ם בחבורו ולא עמדתי ע"ד רש"י בד"ה ונימא שכתב אהנך מעות:



ד"ה אם שלו נשחט ראשון. ושלהן ישרף דפסח בלא בעלים הוא. לכאורה כיון דכבר יצאו בשלו הוה שלהם כמותר הפסח ולמאן דלא בעי עקירה הוה כשלמים ששחטן לשם פסח דכשר אליבא דרבי יהושע לעיל (סב ב עא ב) וגם זה הוי עקירה בטעות (ע' ר"ד עב) ועי' בס"פ א"ד דשקל וטרי הש"ס טובא בכעין זה ועיין (לעיל פט) בתד"ה ונטרחו ויתיישב לך:



רש"י (בסוף המשנה) ואפילו לרבי יוסי. פשוט דכוונתו לרבי יוסי דלקמן דלא מצריך שישאר עליו אחד מבני חבורה הראשונים אבל להניחו בלא מנויין כלל מודה דאינו רשאי והמציין לעיל השתבש:





יד דוד

ורבנן היכא עבדינן. פרי עץ חיים ל"ח ע״ב


חבורה שאבדה פסחה ואמרו לאחד צא ובקש ושחוט עלינו. מהר״י טראני בחדושיו להרי"ף בקדושין ר״פ האומר הקשה מכאן על הרשב״א שכתב גבי האומר לאשה הרי את מקודשת לי לאחר ל׳ יום ובא אחר וקדשה תוך ל׳ יום דמקודשת לשני דאפילו נתאלמנה או נתגרשה בתוך ל׳ יום לא תפסי קדושי ראשון דע״י מעשה שני נתבטל הראשון לגמרי והרי הכא לא אמרינן דע״י מעשה שהם לקחו ושחטו נתבטל מעשה הראשון אלא אוכלין מן הראשון וע״ש לחלק בין מעשה למעשה וראיתי במרדכי גיטין ר"פ השולח הביא תשובת רשי׳ דהאשה שמנתה שליח שני לא בטלה שליחות הראשון והביא ראי׳ מסוגיא זו דבלקיחתם לא נתבטלה שליחות הראשון אלא שאני מסתפק בדברי רש"י הנזכרים שקודם לזה כתב דשם לא הוה ביטול מעשה ראשון גבי גט דאדרבה היא היתה מחזרת אחר גט ולכן מנתה עוד שליח כדי שתהי' בטוחה ביותר וא״כ ה״נ גבי פסח נמי נימא הכי כיון דכל עיקר כוונתם לקיים מצות הפסח ולכן כאשר נתיראו שמא לא ימצא הראשון לכן לקחו ושחטו אבל לעולם לא היה דעתם לבטל שליחות הראשון אלא לקיים מצות פסח בוודאי. אמנם מדכתב רש״י ועוד משמע דלא מטעם זה אתי עליה הכי ולא ידעתי למה דהא באמת שייך הך טעמא נמי הכי ולפי טעם זה אזלא לה קושיות מהרי״ט על רש"י. ובספר משאת משה חלק אבן העזר סימן חית הקשה על תשובת רש״י דמאי ראיה מכאן דהרי שחיטה קובעת וכל זמן שלא נשחט לא קבעו שניהם ולפיכך אוכלי׳ מן הראשון שאז קבעתו השחיטה להיות הוא פסח אבל שעת הלקיחה לא מעלה ולא מוריד אבל בגט דתלוי בעשיית השליח שפיר י״ל שעשיית השליח השני ביטל את הראשון. והביא ראיה מהנמנה על שני פסחים דאוכל מן הראשון ולזו הראיה יש להשיב כי בנמנה על שני פסחים הוא עצמו מינה ולא היה דעתו לעקור את הראשון וגבי יתום גדול ששחטו עליו אפטרופסין הוא לא מינה לשום אחד מהן אלא הם מעצמם שחטו עליו ובאמת אם נאמר דהנמנה על שני פסחים אפילו ע"י שליח מיירי כדמוכח הכי מהתם נמי יש להביא ראיה אלא דלא מצינו כן מפורש אלא בדין משנתינו ובעיקר קושיתו י״ל דהיא גופא ראיות רש״י למה נאמר דשחיטה קבעתו נימא דלקיחתם מבטל השליחות ראשון אלא וודאי דלא מבטל בשום מקום שליחות השני את הראשון ולכן כאן נמי אמרינן דשחיטה קבעתו. ושוב מצאתי בספר אמרות טהורות להרב בנו שתירץ כמו שתרצתי. ועיין עוד שם במשאת משה סימן ט׳ יו״ד:


אם שלו נשחט ראשון. עיין קהלת יעקב אלגאזי ע״ט ע״ב:


חמשה שנתערבו פסחיהן. עיין מנחות מ״ט ד״ה וערך עליה:


תוס׳ ד״ה ופטורין. קהלת יעקב אלגאזי ע״ט ע״ג סם חיי בליקוטים י״ג ע״ג ע"ד. וע״ש על הסוגיא. ועיין מה שכתבתי לעיל בארוכה ובמהרשא כאן ונראה דהכי שאני דעכ"פ האחד וודאי ראוי לאכילה יהיה נשחט ראשון או לא נשחט ראשון והשני רק ספק אבל התם שניהם בספיקא קאי ושניהם אינם ראוים לאכילה:


באדיבות פנינים - הספרייה החופשית pninim.org | לתנאי הרישיון, הקדשות ומידע נוסף

